62025CO0160_INF
Sklep Sodišča (šesti senat) z dne 10. novembra 2025 –[Wawicz] (
i
)
(zadeva C-160/25)
„Predhodno odločanje – Člen 99 Poslovnika Sodišča – Odgovor, na katerega je mogoče jasno sklepati iz sodne prakse – Varstvo potrošnikov – Direktiva 93/13/EGS – Nepošteni pogoji v potrošniških pogodbah – Učinki ugotovitve nepoštenosti pogoja – Pogodba o hipotekarnem posojilu, indeksiranem v tuji valuti – Določitev menjalnega tečaja valut – Nepošten element klavzule o pretvorbi – Odvračilni učinek – Obveznosti nacionalnega sodišča – Posebna narava nepoštenega elementa klavzule“
Varstvo potrošnikov – Nepošteni pogoji v potrošniških pogodbah – Direktiva 93/13 – Ugotovitev nepoštenosti pogoja – Obseg – Pogodba o hipotekarnem kreditu, izraženem v eni valuti in indeksiranem z drugo valuto – Nacionalna sodna praksa, ki dovoljuje ohranitev te pogodbe po odpravi nepoštenega elementa klavzule o pretvorbi med tema valutama – Dopustnost – Zahteva – Element, ki določa samostojne zaveze, ki jih je mogoče ločiti od drugih obveznosti iz te klavzule – Preverjanje, ki je naloga nacionalnega sodišča
(Direktiva Sveta 93/13, člena 6(1) in 7(1))
(Glej točke od 24 do 31, 34 in 35 ter izrek.)
Izrek
Člen 6(1) in člen 7(1) Direktive 93/13/EGS Sveta z dne 5. aprila 1993 o nepoštenih pogojih v potrošniških pogodbah
je treba razlagati tako, da
ne nasprotujeta nacionalni sodni praksi, v skladu s katero pogodba o kreditu, sklenjena med gospodarskim subjektom in potrošnikom in izražena v eni valuti in indeksirana v drugi valuti, ostane veljavna kljub odpravi dela klavzule o določitvi nakupnega in prodajnega tečaja te valute, ki predvideva prilagoditev tega povprečnega tečaja pretvorbe navedene valute glede na nakupno in prodajno maržo, ki jo določi posojilodajalec, zaradi nepoštenosti tega elementa, kadar navedeni element pomeni pogodbeno obveznost, ki je ločena od obveznosti iz te klavzule, v smislu, da določa samostojne zaveze, ki jih je mogoče ločiti od drugih obveznosti iz navedene klavzule.
(
i
)	Ime te zadeve je izmišljeno. Ne ustreza resničnemu imenu nobene od strank v postopku.